Diari Oficial de la Generalitat Valenciana


Sumari del DOGV 5089, del 09-09-2005 (2005/10407)

ORDRE d'11 d'agost de 2005, de la Conselleria de Territori i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff).
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/08/11/(1)/dof/vci/html**

### Dades del document

Número de DOGV
:   5089

Data del DOGV
:   09-09-2005

Secció del DOGV
:   I. DISPOSICIONS GENERALS

Número del document
:   2005/10467


Data del document
:   11-08-2005

Organisme emissor
:   Conselleria de Territori i Habitatge

Tipus de document
:   Ordre

Correcció d'errades

 Descriptors 

:   * legislació
    * arboricultura
    * muntanya
    * malaltia vegetal
    * tractament fitosanitari

ORDRE d'11 d'agost de 2005, de la Conselleria de Territori i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff). [2005/X10017]
  
De l'estudi que sobre l'estat fitosanitari de les forests de la Comunitat Valenciana ha dut a terme aquesta Conselleria, s'han determinat una sèrie de zones en què és necessari efectuar tractaments per al control de la processionària del pi (Thaumetopoea pityocampa Schiff), independentment de la titularitat dels terrenys, per la qual cosa, per raó de les facultats que tinc atribuïdes i de conformitat amb el que estableix l'article 53 de la Llei 3/93, forestal de la Comunitat Valenciana,
  
ORDENE
  
Article 1
  
Declarar d'utilitat pública i obligatori el tractament per al control de la processionària del pi en la campanya de 2005, en els següents termes municipals de la Comunitat Valenciana:
  
- Província d'Alacant: Alacant, Aspe, Elx, Sax, Santa Pola, Villena.
  
- Província de Castelló: Altura, Barracas, Bejís, Cortes de Arenoso, Xodos, El Toro.
  
- Província de València: Alpuente, Aras de los Olmos, Ayora, Cofrentes, Domeño, Higueruelas, Jalance, Llíria, Quesa, Sagunt, Serra, Teresa de Cofrentes, La Yesa.
  
Article 2
  
1. Personal tècnic de la Direcció General de Gestió del Medi Natural dirigirà l'execució dels tractaments, mitjançant procediments adequats, els quals seran realitzats en aquelles zones considerades com a prioritàries, de cada terme municipal relacionat en l'article primer, tenint en compte el nivell d'incidència de la plaga detectat en la prospecció fitosanitària.
  
2. Amb antelació suficient, la direcció territorial corresponent, notificarà als ajuntaments dels municipis afectats la present declaració, com també les dates i les zones que s'han de tractar en el seu municipi.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 d'agost de 2005
  
El conseller de Territori i Habitatge,


Còpia Permalink ELI